《题稙庵》
宋代·陈掞

季鹰雅志本江湖，胡为入洛诚计疏。
一杯莼羹入归梦，岁晚仅饱松江鲈。
何如王郎十亩宅，一生江头枕江碧。
西风落日弄烟波，却笑陶朱计然策。
我来访君春已深，江花江柳翻绿阴。
相攜三径拾瑶草。为问客来何苦心。
固知此事君计得，我被微官苦相逼。
劝君谨勿语弹冠，便恐纷纷北山檄。

作者简介：陈掞，人称颍川丈人。高宗绍兴十三年（一一四三）主管官告院（《宋会要辑稿》职官一一之七一）。二十六年，落致仕，守军器监（《建炎以来系年要录》卷一七五）。二十七年，由太府少卿兼权检正放罢（《宋会要辑稿》职官七○之四八）。与王十朋为忘年交，唱和甚多。事见《梅溪后集》卷二《陈大监用赏梅韵以赠依韵酬之》。今录诗三首。